Í ritgerðinni fjallar Jamie um staðbundna vistfræðilega þekkingu á klóþangi sem íbúar og hagsmunaaðilar á Reykhólum og nágrenni búa yfir . Tilgangur rannsóknarinnar er að skjalfesta og greina tengslin á milli samfélags og vistkerfis er varðar klóþang ( Ascophyllum nodosum ) og mæla með aðgerðum til sjálfbærrar nýtingar sjávargróðurs sem gagnast myndu staðháttum í félags - og visfræðilegu tilliti . Stefna löggjafa í Noregi og Kanada er borin saman við hérlenda lagaframkvæmd og mælt með úrbótum . Þessari rannsókn er ætlað að upplýsa þá sem fara með stefnu og stjórnun auðlindarinnar um mikilvæg sjónarmið um sjálfbærni klóþangs , vistkerfis og samfélags .